《到龙井寺》
宋代·郑清之

底忙不肯访禅林，山寺何曾避客深。
奇石韵高非令色，老松皮脱见真心。
檐牙徇铎关幽事，溪曲无弦出妙音。
拂拭少游碑好在，姓名曾记落碑阴。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。